[bookmark: _GoBack]Жұмыс тобының мүшелерін іріктеу және байқаушылар тізімін қалыптастыру конкурсы туралы
ХАБАРЛАНДЫРУ

Қазақстан Республикасының «Қоғамдық кеңестер туралы» Заңына сәйкес Қазақстан Республикасы Туризм және спорт министрлігі коммерциялық емес ұйымдар мен азаматтардың ұсыныстары негізінде Қоғамдық кеңестің жаңа құрамын қалыптастыру жөніндегі жұмыс тобына азаматтық қоғамнан 6 мүшені іріктеу конкурсын жариялайды.
Жұмыс тобының құрамына кандидаттарға Қазақстан Республикасының «Қоғамдық кеңестер туралы» Заңының 10-бабының 1-тармағында көзделген талаптар қойылады.
Жұмыс тобының құрамына кандидаттардың конкурсқа қатысуы үшін қажетті құжаттар тізбесі:
- нысан бойынша өтініш (1-қосымша);
- кандидатураны Қоғамдық кеңестің құрамына ұсыну туралы коммерциялық емес ұйымның жазбаша ұсынысы (бар болса);
- өмірбаян деректері көрсетіле отырып, кандидаттың кәсіптік және (немесе) қоғамдық қызметі туралы мәліметтер;
- сотталғандығының болуы не болмауы туралы анықтама;
- психикалық, мінез-құлықтық, оның ішінде психикаға белсенді әсер ететін заттарды тұтынуға байланысты бұзылушылықтардың (аурулардың) болуы не болмауы туралы анықтама;
- кандидаттың дербес деректерін жинауға, өңдеуге, таратуға және жариялауға келісімі.
Жұмыс тобының отырыстарына байқаушы ретінде қатысуға коммерциялық емес ұйымдардың, бұқаралық ақпарат құралдарының, мемлекеттік органдардың және халықаралық ұйымдардың өкілдері жіберіледі.
Байқаушылар үшін қажетті құжаттар тізбесі:
- нысан бойынша өтініш (2-қосымша);
- жеке басын куәландыратын құжаттың көшірмесі;
- ұсынушы ұйымның (үкіметтік емес ұйымның, бұқаралық ақпарат құралының, мемлекеттік органның, халықаралық ұйымның) жазбаша ұсынысы.
Жұмыс тобының құрамына кандидаттар мен байқаушылардың кандидатуралары бойынша ұсыныстар 2026 жылғы 12 қазан сағат 18:00-ге дейін қабылданады.
Құжаттарды ұсыну тәсілдері:
- қолма-қол немесе пошта арқылы: Астана қаласы, Мәңгілік Ел даңғылы, 8, «Министрліктер үйі» ғимараты, 15-кіреберіс;
- электрондық пошта: a.amangeldinova@tsm.gov.kz.
Байланыс телефоны: +7 (7172) 74-12-73.
